Ego Guido, miles, dictus Lathemiers, notum facio tam presentibus quam futuris quod ego, pro remedio anime mee et patris mei et domine Jacobe, quondam uxoris mee, que in cimiterio Cistercii est sepulta, dedi et contuli, in puram et perpetuam elemosinam, domui Cistercii, quicquid juris habebam vel habere poteram in rebus Cistercii sitis apud Vilers super Soonam, et in omnibus pertinentiis earumdem, necnon et in hominibus omnibus quos domus predicta Cistercii habet in dicta villa vel ibidem acquirere vel habere poterit in posterum. Dum tamen non fuit de justitia mea, necnon quicquid juris habebam vel habere me credebam in rebus seu in corporibus hominum predictorum hoc salvo, quod si dicti homines in justitia mea deliquerint, emendam habebo si voluero secundum consuetudinem patrie et loci ejusdem. Promittens bona fide contra istam donationem seu elemosinam nec per me nec per alium decetero contravenire, si istam elemosinam seu donationem dicte domui Cistercii fideliter garantirare promitto. Et ad hec ex certa scientia obligo me ipsum et heredes meos ac successores et omnia bona mea habita et habenda, et ad supradicta omnia firmiter observanda dicta bona volo manere inperpetuum obligata. In cujus rei testimonium et munimen, sigillum meum duxi presentibus apponendum, et ad majorem firmitatem sigillo venerabilis viri Stephani, decani Oschariensis, una cum predicto sigillo meo feci presentes litteras roborari. Actum anno Domini Mo CCo sexagesimo secundo, mense maio.